Livingstone sydämissämme
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään olen Livingstonessa Sambiassa.
Takanani virtaa Sambesi.
Niagaran putoukset ovat vain parinsadan metrin päässä.
Minun ei pitäisi olla täällä tänään lainkaan.
Olimme matkalla pitämään kokoussarjaa Zimbabwessa.
Zimbabwe sijaitsee joen toisella puolella.
Kokouspaikkaan on täältä kolmen tunnin ajomatka.
Olimme valmistelleet sitä kuukausien ajan.
Mutta Jumala halusi, että muutamme suunnitelmia. Raja oli suljettu.
Puhun siitä myöhemmin. Siksi olen nyt Sambiassa Livingstonessa.
Ehkä elämässäsi on ollut samanlaista.
Jumala sulkee yhden oven. "Jumala, mitä oikein olet tekemässä?"
Mutta kun Jumala sulkee yhden oven, Hän avaa toisen.
Niin se on.
Joskus haluamme mennä yhteen suuntaan, -
mutta Jumala ohjaa toiseen suuntaan.
Ehkä puhun nyt juuri sinulle.
Ehkä elämäsi on joskus ollut sellaista.
Ovi sulkeutui, ja se teki tosi kipeää.
Kun asiaa katsoo taaksepäin kymmenen vuoden jälkeen, -
ymmärtää, että Hän sulki oven ja se teki kipeää, -
mutta se oli minulle avuksi. En nähnyt sitä silloin, mutta nyt näen.
Tahdon vielä sanoa: Tervetuloa ohjelman pariin!
Tämä ohjelma on sinua ja lähimmäistäsi varten, -
jotta voitte tietää, että Jeesus Kristus elää.
KATSO JA USKO
SINUA JA LÄHIMMÄISTÄSI VARTEN POHJOISESTA ETELÄÄN
SUORAAN LÄHETYSKENTÄLTÄ
AFRIKKA, AASIA, USA, EUROOPPA, LÄHI-ITÄ
FACEBOOKISSA JA YOUTUBESSA
Mitä sitten tehdä? Emme tienneet yhtään.
Nyt on sunnuntai. Maanantaina iltapäivällä -
minulle soitettiin, että Zimbabwen kanssa voi tulla ongelmia.
Tiistaina soitettiin, että raja oli suljettu. Ja me olimme täällä.
Meillä oli iso rekka täynnä laitteita.
Meillä oli sähkömiehet, muusikot, pastorit, iso tiimi Sambiasta.
Iso tiimi Ruotsista, Suomesta ja Skandinaviasta.
Emme päässeet Zimbabween.
Kysyimme: "Jumala, mitä tämä on?"
Mutta minulla oli alusta asti tunne, -
sillä olin jo varannut hotellihuoneen täältä Livingstonesta.
Pyhä Henki sanoi, ettemme mene pitämään kokouksia Zimbabween, -
vaan pidämme ne Livingstonessa.
Ajattelin: "Pyhä Henki, mitä tarkoitat? Valmistauduimme jo Zimbabween."
En oikein uskonut, mitä Pyhä Henki sanoi, ennen kuin raja suljettiin.
Soitin Sambian-työmme johtajalle Markille ohjelmamuutoksesta, -
että järjestäisimmekin kokoussarjat sen sijaan täällä Livingstonessa.
Tietysti se on mahdotonta.
Kokoussarjan järjestelyihin menee kuukausia, jopa vuosi.
Tiedäthän, täällä Livingstonessa on työskennellyt katuevankeliointitiimi.
Itse asiassa sillä oli kaikki luvat, jotka kokoussarjaan tarvitaan.
Eli Jumala oli valmistellut kaiken.
Joskus Jumalan täytyy sulkea ovi, -
jotta löydämme sen oven, josta Hän haluaa meidän kulkevan.
En tiedä, oletko koskaan ajatellut, -
mutta Jeesus sanoi apostoleille: "Julistakaa evankeliumia.
Aloittakaa Jerusalemista. Menkää sitten Galileaan, Samariaan -
ja koko maailmaan."
Voit lukea siitä Apostolien teoista. Jerusalemissa oli herätys.
Apostolit pysyivät Jerusalemissa.
Kun jokin asia menestyy, sitä haluaa jäädä sinne.
Jumalan piti lähettää vainot.
Vainot tulivat. Siksi Filippus tuli Samariaan.
Hän tuli Jerusalemissa puhjenneiden vainojen siivillä.
Pietari tuli Joppeen. Miksi hän tuli sinne?
Hän tuli Joppeen, nykyiseen Jaffaan, vainojen siivillä.
Jumala tavallaan sulki oven Jerusalemissa, -
niin että seurakunta hajaantui kaikkialle Israeliin, -
kaikkialle Galileaan. Miksi? Koska Hän halusi, että Hänen Sanansa -
leviää kaikkialle Israeliin.
Sellaista se on Jumalan kanssa.
Olemme matkalla johonkin. Ehkä alussa käskikin mennä sinne.
Mutta voi olla, -
että et kuljekaan samaa tietä koko ikääsi.
Mutta sitten Jumala tulee ja sanoo: "Käänny vasemmalle."
Koska olemme niin keskittyneitä ja seuraamme alkuperäistä ohjetta, -
emme kuule Häntä, kun Hän käskee kääntyä vasemmalle tai oikealle.
Joskus asiat muuttuvat.
Joskus vain päätämme asioita, koska itse pidämme niitä oikeina, -
mutta Hän sulkee oven.
Monesti se voi tehdä kipeää.
Voin kertoa, että elämässäni on ollut paljon kipua. Se tulee ja menee.
Ehkä sama on sinun elämässäsi.
Jumala on tehnyt asioita ja lopettanut asioita, ja se on tehnyt kipeää.
Mutta nyt, kymmenen vuoden jälkeen, sanot: "Jumala, olen tosi iloinen.
En ymmärtänyt sitä kipua kymmenen vuotta sitten, -
mutta ymmärrän sen tänään. Sinä suljit oven.
Juoksin päin suljettua ovea koko voimallani.
Juoksin sitä päin ja löin nenäni.
Mursin kehoni jokaisen luun.
Mutta tänään olen kiitollinen, että mursin luut, -
koska ellei niin olisi käynyt, en tekisi sitä, mitä teen tänään.
Halleluja! Sanon sinulle, että elämäni tänään -
on pitkälti suljettujen ovien elämää.
Monesti evankeliumin julistajat ja saarnaajat kaikkialla maailmassa -
sanovat, että he kuulevat Jumalan äänen vahvasti. Uskon sen.
Mutta Jumala voi johdattaa myös avaamalla ovia.
Monesti Hän johdattaa sulkemalla ovia.
Nyt näytän sinulle videoblogin -
Livingstonen kokoussarjasta.
Olen pastori Tommy ja tänään olen Sambiassa Livingstonessa.
LIVINGSTONE, SAMBIA SYYSKUU 2016
Minun ei alun perin pitänyt olla täällä,
vaan kolmen tunnin ajomatkan päässä Zimbabwessa.
Mutta kun saavuimme maanantaina, rajat oli suljettu, -
sillä maassa oli puhjennut poliittisia yhteenottoja.
Mitä siis tehdä? Olimme täällä jumissa rekkamme kanssa.
Se oli täynnä laitteita. Meillä oli sähkömiehet ja muusikot.
Kaikki, mitä kokoussarjaan tarvitaan. Meillä oli maassa jo tiimi.
Ja nyt rajat suljettiin.
Sambia on Zimbabwen naapurimaa.
Jos haluaa mennä Zimbabween, pitää mennä Livingstonesta Victoria Fallsiin.
On silta, ja aivan tässä lähellä ovat Victorian putoukset.
Nyt olemme siis täällä. Näethän, Jumala oli valmistanut tämän.
Täällä oli nimittäin eräs toinen järjestö, -
joka järjesti katuevankeliointia.
Heillä oli kentille luvat. Sambiassa lupien saamiseen menee kuukausia.
Tarvitsimme paljon lupia, ja tällä järjestöllä oli ne kaikki!
Päätimme siis jäädä Livingstoneen. Jännää oli, että tiesin sen hengessäni.
Kuulin kaksi viikkoa sitten, että Pyhä Henki sanoi: "Livingstone".
Tiimi ei tiennyt, että olin jo varannut hotellihuoneen täältä, -
sillä olin varma, ettemme menisi Zimbabween.
Se ei ollut minulle yllätys.
Kävi siis näin.
Tavallisesti me valmistelemme kokoussarjaa 3―6 kuukautta.
Nyt meillä oli yksi päivä aikaa. Mutta Herra oli kanssamme.
Ensimmäisenä iltana katuevankeliointijärjestön evankelista -
saarnasi tosi hyvän sanoman. Me aloitimme toisena iltana.
Jo toisena päivänä paikalle tuli suuri väkijoukko, -
koska Jumala oli puhunut ihmisille ja valmistellut heitä. He saapuivat.
Kokous oli väkevä.
Lauantaina oli kirouksen murtamisilta.
Se oli kuin maanjäristys, -
sillä Pyhä Henki todella näyttäytyi.
Mursimme jotain hengessä.
Tänä iltana enkelit lauloivat.
Jumala on tehnyt tosi paljon lasten elämässä.
Me ymmärrämme nyt, että Jumala sulki oven Zimbabween -
mutta Hän avasi uuden oven Livingstoneen Sambiaan.
Hän kurotti alas ja suukotteli ihmisiä.
Me olemme tosi kiitollisia siitä, mitä Jumala on tehnyt täällä näinä päivinä.
Nyt näytän teille erään videon. Näytin sen jo aiemmin. Se on hieno video.
Se kertoo ystävästäni, joka tekee työtä meille. Hän on pastori Dinah.
Vien teidät Madagaskarin sademetsiin ja näytän, mitä Dinah tekee siellä.
Se on kerrassaan jotain erittäin mahtavaa.
Dinah oli hankkimassa itselleen koulutusta -
tullakseen insinööriksi.
Jumala sulki sen oven ja avasi uuden. Hänestä tuli seurakunnan istuttaja.
Halleluja! Katso, mitä hän on tehnyt tällä avoimella ovella.
Huhtikuun 26. päivänä 2016 -
minulla oli kunnia matkustaa yhteen Afrikan syrjäisimpiin paikkoihin.
Sain tutustua pieneen osaan -
siitä uhrautuvasta lähetystyöstä ja seurakunnan istutustyöstä, -
jota pastori Dinah Ratsimbajaona on tehnyt 18 vuoden ajan -
Itä-Madagaskarin sademetsissä.
Kutsuin mukaani eteläafrikkalaisen pastori Alfie Wamain.
Tapasimme pastori Dinahin Antananarivossa.
Olimme innoissamme matkasta.
Kulkisimme ainutlaatuisilla tavoilla tässä 300 km pitkässä metsässä, -
jossa yli 7 miljoonaa ihmistä asuu syrjäseuduilla.
Kun helikopteri nousi ilmaan, ajattelin pastori Dinahin ihmeellistä tarinaa.
Hän varttui sademetsän reunalla. 18 vuotta sitten -
hän sai taakan kansansa, malagassien, tavoittamisesta.
Kaikki alkoi siitä, kun hän johti kolme miestä sademetsästä Jeesuksen luo.
Hän opetti heitä. Määrä kasvoi ensin kahdeksaan, sitten 50:een.
Koulutettuaan heitä vuosia hän lähetti heistä 40 sademetsään -
GPS-laitteiden kanssa paikantamaan kyliä ja julistamaan evankeliumia.
Vuoden kuluttua he palasivat.
Pienessä osassa viidakkoa he paikansivat 1 300 kylää -
ja istuttivat 1 300 seurakuntaa.
Nyt Dinahilla on 40 pastoria, 400 evankelistaa.
He ovat istuttaneet 4 500 seurakuntaa, -
joissa on 270 000 Kristuksen seuraajaa.
Lennettyämme 45 minuuttia tiheän metsän yllä -
eteemme ilmestyi kylä, johon laskeuduimme.
Matka metsän reunalle ja siitä jalan kylään olisi muuten kestänyt päivän.
Kun nousimme helikopterista, meitä tervehti suuri uskovien seurakunta.
He juhlivat tuloamme laulaen.
On vaikea kuvailla hetkeä.
Alle tunnin lentomatkan jälkeen -
olimme kansan luona syvällä sademetsässä.
Ja he rakastivat Jeesusta syvästi.
Meidät vietiin heti kirkkoon kylän keskellä.
Tapasimme siellä monia pastori Dinahin evankelistoja ja pastoreita.
Valtaosa oli kävellyt 1,5 päivää, osa jopa 2 päivää -
vain ollakseen kanssamme kaksi tuntia.
Minuun teki ison vaikutuksen, mikä into heillä oli evankelioida kansaansa.
Ylistimme voimallisesti, julistimme Sanaa ja rukoilimme yhdessä.
Sitten jokainen evankelista kertoi nimensä ja sanoi: -
"Minulla on yksi puoliso."
Sitten he sanoivat kylänsä nimen.
Pastori Dinah selitti: -
"Sademetsässä todellisesta pelastuksesta todistaa se, -
että ihmisellä on vain yksi puoliso, -
sillä moniavioisuus on ollut kulttuurinen tapa sukupolvien ajan."
Kokouksen loppupuolella Dinah avasi laatikon, -
jossa oli auringossa latautuvia ääniraamattuja.
Syntyi innostunut hälinä, kun seurakunnan istuttajat näkivät laitteet.
Se on heille tärkein evankelioimisen ja seurakuntien istuttamisen muoto.
He kokoavat ihmisryhmän kylässä, välittävät evankeliumin malagassiksi -
ja johdattavat heidät Jeesuksen luo.
Meidät pyydettiin aterialle.
Kun ruoka tuotiin eteemme, -
pastori Alfien kanssa ihmettelimme, mitä meille tarjottiin.
Tiesimme, että se oli jotain lintua.
Dinah kertoi, että eteemme oli tuotu parasta, -
mitä sademetsä voi tarjota: -
meille tarjottiin ankkaa.
Aterian jälkeen pastori Dinah halusi puhua ylimpien johtajien kanssa.
Tapaamisen lopussa meidät pyydettiin pieneen taloon rukoilemaan.
Oli vaikuttavaa, että Dinah oli koonnut seurakuntien istuttaja-armeijan -
yhteen maailman syrjäisimpiä paikkoja.
Jokaisella oli muistilappu ja kynä.
He kertoivat, montako ihmistä oli tullut uskoon, -
montako seurakuntaa oli perustettu ja montako jäsentä ja kävijää niissä oli.
Heillä on näky pastori Dinahin johdolla -
saada 1 500 istuttajaa vuoteen 2020 mennessä -
ja istuttaa 10 000 seurakuntaa.
25 minuutin lento vei meidät seuraavaan kylään.
Saimme samanlaisen vastaanoton.
Johtajat kaikkialta siitä osasta metsää kävelivät tapaamaan meitä.
Ainoa ero oli, että kirkko oli kylän korkein rakennus.
Se sijaitsi korkeimman mäen päällä.
Seurakunta oli melko iso. Se toivotti meidät innokkaasti tervetulleeksi.
Pastori Dinah tapasi tiiminsä. Meitä pyydettiin palvelemaan heitä.
Sitten oli lähdön hetki.
Kun kävelimme kohti helikopteria, en nähnyt pastori Dinahia.
Katsoin taakseni. Näin monia tiimiläisiä ja seurakunnan jäseniä -
koolla hänen ympärillään anoen häntä jäämään.
Mieleeni tuli Jes. 52:7: "Kuinka suloiset ovat vuorilla -
ilosanoman tuojan jalat, hänen, joka julistaa rauhaa, -
ilmoittaa hyvän sanoman, joka julistaa pelastusta, sanoo Siionille: -
"Sinun Jumalasi on kuningas!"
Olen puhunut paljon ovien avaamisesta. Avaan teille yhden oven.
Tahdon antaa sinulle kirjani "Luomiskoodi". Saat sen ilmaiseksi.
Myymme sitä Yhdysvalloissa, mutta sinä saat sen ilmaiseksi.
Riittää, että kirjoitat, soitat tai lähetät sähköpostia.
Saat sen ilmaiseksi kotiisi postilaatikkoosi.
Halleluja! Se on hyvä kirja. Annan sen ilmaiseksi, koska Jumala kehotti.
Hän sanoi: "Avaa ovet Suomeen, jotta he saavat kirjan, -
sillä haluan heidän lukevan sen." Tahdon sinun saavan sen.
Jeesuksen Kristuksen nimessä, aamen.
RAKKAUS ON KUIN JOKI
Rakkautensa on kuin joki
Virtaa ja vierii Liukuu hitaasti uomaansa
Syöksyy alas vuorilta Soljuu halki laaksojen kaiken peittäen
Ryöppyää ja tulvii Yhtäkkiä vyöryy ylitseni
Rakkautensa on kuin joki Virtaa ja vierii
Soljuu syvään siniseen
Alas Minnesotasta Mahtava Mississippi vyöryy
Kerää voimaa kunnes tulvaan puhkeaa
Työntyy halki Missourin, Arkansas'n kanjonien
Ohi Memphisin kohti New Orleansia
Rakkautensa on kuin joki
Virtaa ja vierii Liukuu hitaasti uomaansa
Syöksyy alas vuorilta Soljuu halki laaksojen kaiken peittäen
Ryöppyää ja tulvii Yhtäkkiä vyöryy ylitseni
Rakkautensa on kuin joki Virtaa ja vierii
Soljuu syvään siniseen
Rakkautensa loputon Vyöryy kuin jokitulva
Armo ylitsevuotava Virtaa kalliista verestään
Siunausten lähde pulppuaa Läikkyy yli kuin jylisevä aalto
Valtaa henkeni kuin aava meri
Rakkautensa on kuin joki Virtaa ja vierii
Liukuu hitaasti uomaansa
Syöksyy alas vuorilta Soljuu halki laaksojen kaiken peittäen
Ryöppyää ja tulvii Yhtäkkiä vyöryy ylitseni
Rakkautensa on kuin joki Virtaa ja vierii
Soljuu syvään siniseen
Rakkautensa on kuin joki Virtaa ja vierii
Liukuu hitaasti uomaansa
Syöksyy alas vuorilta Soljuu halki laaksojen kaiken peittäen
Ryöppyää ja tulvii Yhtäkkiä vyöryy ylitseni
Rakkautensa on kuin joki Virtaa ja vierii
Soljuu syvään siniseen
Rakkautensa on kuin joki Virtaa ja vierii
Soljuu syvään siniseen
Suomennos: Marianne Tenetz